دير القديس اباهور

دير القديس اباهور الاثرى, موجود ف قرية سواده على بعد 4 كم جنوب شرق مدينة المنيا. كان اسمه «دير القبور» و «جبل العامود», و بيحيط بالدير مجموعة مقابر على منحنى الجبال بيدفن بيها الاقباط موتاهم تبرك بالمكان.

 الاهميه 
بترجع اهمية الدير لوجود كنيسه اثريه منحوته ف الصخر من القرن الرابع الميلادى, و مدخل الكنيسه عباره عن سرداب منحوت ف الصخر بيه ممر بيه بير قديم و صحن مستطيل بيتوسطه فراغ مربع مغطى بقبه, و بيتقدم الصحن هيكلان منحوتات ف الصخر, و الحيط الجنوبى بيه فراغات كانت بتستعمل كمقابر قديمه, و اتبنت جنب الكنيسه الاثريه كنيسه حديثه اتسمت بكنيسة القديسه دميانه.

 مكانه 
دير القديس اباهور الآثرى من اهم المزارات الدينيه فى مركز المنيا, و بيروحله كتير من الزوار للتبرك بيه, و هو على بعد 25 كيلو متر من اهم دير فى المحافظه و هو دير جبل الطير. بالضفه الشرقيه لنهر النيل ف مركز سمالوط, و بيضم كنيسه السيده العذراء واحده من اقدم الكنائس الاثريه فى مصر, و فيها المغاره اللى اتختبا فيها الطفل يسوع و امه مريم البتول لمدة تلات ايام لما هربو من الرومان.

 القديس العظيم اباهور البهجورى 
لقب الباجورى فى الاسم بيرجع نسبه لمسقط راس القديس بمدينه بهجوره ف محافظة قنا, كان من اسره مسيحيـه و كان اسم ابوه يوحنا, و معناه الله حنان, و اسم امه صوفيا و معناه حكمه, فلما خلفوه سموه هـور, و بعد بنت سموها ايرينى, و اعتنى يوحنا بابنه هور, و سلمه لرجل معلم شماس اسمه قزمان فعلمه علوم الكنيسه.

اتوفى ابوه و هو عنده 14 سنه, و بعد تسع شهور اتوفت والدته, فخطر على فكرة الرهبنه, بس اتحير بسبب اخته ايرينى, جاله شاب اسمه اخنوخ و طلب منه ايد اخته يتجوزها فوافق, و بعد شهر قفل اباهور باب بيته و ادى المفاتيح لست اسمها طابيثا, و قال ليها ادى المفاتيح لاختى ايرينى, و قولى ليها اننى رايح ابقى راهب, و وصاها ما تقولش ليها الا بعد شهر, و خد معاه 3 خبزات و خرج من مدينة بهجوره و اتجه لحياته الجديده «الرهبانيه», و اللى وصلته لمكان ديره الحالى.

 لينكات برانيه 

 مصادر 

تصنيف:اديره قبطيه ارثوذكسيه
تصنيف:اديره فى مصر
تصنيف:المنيا